Vides konsultatīvās padomes sanāksme (VKP)
2026. gada 14.aprīlis
plkst. 15:00, VARAM, 101. telpa


15:00 -15:05
Sanāksmes atklāšana
Par Dabas aizsardzības jomā iecerētajām darbībām; Viedās administrācijas un reģionālās attīstības ministrijas un Dabas aizsardzības pārvaldes darba plānā iekļautie uzdevumi 2026.gadā, Laura Anteina Dabas aizsardzības pārvaldes ģenerāldirektore un Daiga Vilkaste, Dabas aizsardzības departaments;

16:05 – 16:25
Par izmaiņām dabas ekspertu sertifikācijas kārtībā, galvenie secinājumi no veiktā pētījuma, Valters Kinna, biedrība ”Zaļā brīvība”;

16:25 - 17:05
· VKP biedru dialogs par citām aktuālām dabas un vides tēmām;
Par Ūdens apsaimniekošanas likuma grozījumiem, Kristīna Veidemane, Baltijas vides forums un Jānis Rozītis, Pasaules dabas fonds;
· Nākamā VKP sēde

Sēdē piedalās:
Juris Jātnieks, Teiču dabas fonds;
Kristīne Ketrīna Putniņa, Zaļā brīvība; 
Andis Liepa, Ķemeru nacionālā parka fonds;
Liene Barkāne, Baltijas krasti;
Andis Liepa, Ķemeru nacionālā parka fonds;
Zanda Štrāle Gončare, Puse Latvijas;
Valts Vilnītis, Latvijas vides pārvaldības asociācija;
Ilze Neimane, Ekodizaina kompetences centrs;
Liene Kņaze, Zero Waste;
Valters Kinna, Zaļā brīvība;
Viesturs Ķerus, Latvijas Ornitoloģijas biedrība;
Jānis Rozītis, Pasaules dabas fonds;
Madara Merle, Latvijas Dabas fonds;
Kristīna Veidemane, Baltijas Vides forums;



1. Sanāksmes atklāšana.

Juris Jātnieks atklāja Vides konsultatīvās padomes sēdi.


2. Par Dabas aizsardzības jomā iecerētajām darbībām; Viedās administrācijas un reģionālās attīstības ministrijas un Dabas aizsardzības pārvaldes darba plānā iekļautie uzdevumi 2026.gadā.

Daiga Vilkaste informēja, ka šodienas sēdē informēs par šī brīža DAD aktualitātēm un ar ko pamatā pašreiz strādājam. Kā vien no būtiskajām aktualitātēm šobrīd ir Dabas atjaunošanas regula un Dabas atjaunošanas plāns. Mēs esam uzlikuši diezgan stingrus iekšējos datumus un termiņus. Plānots izsūtam šīs nedēļas beigas nākamā nedēļa pilnīgi noteikti izsūtīsim ar plāna projektu visiem iepazīties un komentēšanai. Pēc tam maijā jau ir virzām uz ministru kabinetu kā informatīvo ziņojumu. Gaidām DAP saliktos atjaunošanas pasākumus pat jau no tiem biotopiem iekšā, ko var attiecināt. Aktivitātes lauksaimniecības, mežsaimniecības, zivsaimniecības nozarēs neatbalstīs savus pasākumus, kas paredz jaunus ierobežojumus zemju īpašniekiem, kamēr nav izveidota adekvāta kompensāciju sistēma.

Tātad no tādām lielākajām likumdošanas lietām Saeimā mums atrodas uzreiz divi likumprojekti – likums “Par Īpaši aizsargājamām dabas teritorijām”, kas tur ir diemžēl iestrēdzis un izskatās, ka iestrēdzis likums “Par kompensāciju par saimnieciskās darbības ierobežojumiem aizsargājamās teritorijās”. Vēl viens liels izaicinājums dzīvnieku postījumu jautājumi. Esošais regulējums ir līdz gada beigām un Saeima ar Eiropas Komisiju saskaņot plāno un līdz gada beigām, protams būtu nepieciešams jauns regulējums pašreizēji, protams, izmaksā valstij ļoti dārgi gan no kompensāciju izmaksu viedokļa, gan no administratīvā, gan no Dabas aizsardzības pārvaldes resursu izmantošanas skatupunkta. Protams paralēli top arī dažādi individuālie noteikumi, joprojām saskaņošanā Noteikumi par invāzijām sugām. Tiek veidota darba grupa Ziemeļvidzemes Biosfēras rezervātam, kur jau VKP ir deleģējuši savus pārstāvjus.
Plānota arī daudzgadu budžeta plānošana, patreiz tiek apzinātas dažādās vajadzības.
finanšu ministrija būs sagatavojusi savu redzējumu un publiskojusi, tad varēs virzīties tālāk
Sākusies arī gatavošanās ES Prezidentūrai, daudz dažādu jautājumu, kas saistīti ar pārskatīšanas lietām gan enerģētikas jautājumos, nezaudējot dabas aizsardzības būtību.

Jānis Rozītis attiecībā uz Dabas atjaunošanas regulu un atbildību sadalījumu ar ZM, domājot tieši par šo mežu ilgtspējas pazīmēm ko tur monitorē, vai tiek domāts par  meža ilgtspējas pazīmēm vai vairāk tieši par biotopiem?

Daiga Vilkaste atbildēja, ka drīzāk meža ilgtspējas pazīmju konteksts.


Par Dabas aizsardzības jomā iecerētajām darbībām.

Laura Anteina informēja, ka ir notikusi DAP darbības stratēģijas pārskatīšana un rezultatīvo rādītāju pilnveide. Aktualizēta DAP darbības stratēģija 2024.-2027. gadam, kur tika izvērtēti veicamie uzdevumi prioritātes. Integrēti Nacionālā botāniskā dārza mērķi un īstenojamie pasākumi sasniegšanai.
Pārskatīti DAP rezultatīvie rādītāji nākamajam budžeta plānošanas periodam no 2027.-2030. gadam, ietverot Nacionālā botāniskā dārza darbības rezultātus un rezultatīvos rādītājus, ieviest kvalitatīvos rādītājus.
Attiecībā uz personāla vadību Ieviesta pārskatāma un objektīvos kritērijos balstīta atlīdzības sistēma, lai veicinātu darbinieku motivāciju, atbildību un darba kvalitāti. Nodrošināta darbinieku profesionālo kompetenču mērķtiecīga pilnveide, stiprinot katram amatam nepieciešamās prasmes un nodrošinot kvalifikācijas celšanas iespējas - augsts fokuss uz digitālo prasmju attīstību. Darbinieku attīstības koordinēšanai izveidota jauna amata vieta – mācību projektu vadītājs. Izstrādāts vienots DAP mācību plāns.
Protams, neesam izņēmums arī mūsu kolēģiem ir jāmācās jaunas tehnoloģijas, mākslīgais intelekts un citi atbalsta rīki, un tur ļoti daudz šobrīd arī tiek sniegts arī no Valsts administrācijas skolas plašs sortiments.
Teritorijas plānojumu izstrāde – būtiskākās problēmas:
· 2026.gadā (līdz 13.04.) – izskatīti un sniegti atzinumi par 16 novadu teritorijas plānojumiem;
· Sniegts viedoklis par diviem novadu plānojumu grozījumiem, 6 tematiskiem plānojumiem un stratēģijām;
· Katru nedēļu vairāki detālplānojumi ar plānošanas dokumentiem strādā 2 darbinieki;
· Dabas aizsardzības departamentā un pa vienam/diviem kolēģiem katrā reģionā;
DAP ir sagatavojis informāciju Nacionālajam dabas atjaunošanas plānam par atjaunošanas pasākumiem uz valsts zemēm, kas ir DAP pārvaldībā (no 2022.gada ieviestie projekti, šobrīd uzsāktie un tuvākā gada laikā plānotie projekti, DAP veiktie apsaimniekošanas pasākumi u.c.). DAP sniedz atbalstu VARAM un palīdz sagatavot un apkopot telpiskos datus par citu veiktajiem dabas apsaimniekošanas pasākumiem (AS LVM, Rīgas meži, Aizsardzības ministrija u.c.).VARAM plānotais grafiks:
• maija vidus – apspriežamā versija darba grupai;
• maija beigas / jūnija sākums – informatīvais ziņojums;
• septembris – iesniegšana EK;
Ekspertu sertifikācijas un darbības uzraudzības sistēmas pilnveide:
Izvērtēt biedrības «Zaļā brīvība» īstenotā LVAF projekta «Rekomendācijas sugu un biotopu ekspertu sertificēšanas un uzraudzības sistēmas pilnveidei» ieteiktos risinājumus, Vienoties ar VARAM par prioritāri ieviešamajiem risinājumiem, uzsākt priekšlikumu sagatavošanu MK noteikumu projektam.

Cenrādī veiktās izmaiņas:
Apvienoti Dabas aizsardzības pārvaldes un Nacionālā botāniskā dārza sniegtie pakalpojumi; aktualizētas maksas pakalpojumu cenas, ņemot vērā būtisko izmaksu pieaugumu pēdējos gados. Ietverti 9 jauni maksas pakalpojumi. Piemērojams: no 2026. gada 1. aprīļa, no 2027. gada 1. janvāra – maksa par publiska pasākuma organizēšanu ĪADT (valsts zemēs, kas nodotas pārvaldes pārvaldībā). Par izmaiņām dabas ekspertu sertifikācijas kārtībā, galvenie secinājumi no veiktā pētījuma.

Valters Kinna informēja, projekts noslēdzās š.g. sākumā ar iesaistīto pušu aptauju par jau izstrādātajām rekomendācijām, kuras rezultātus esmu nodevis VARAM un DAP, taču diemžēl vēl nav paspēts nopublicēt. Projekta ietvaros tika izvērtēta līdzšinējā sugu un biotopu aizsardzības jomā sertificēto ekspertu sistēma, analizējot tās stiprās un vājās puses gan no praktiskiem aspektiem, gan no normatīvā regulējuma un ekonomisko apsvērumi puses, kā arī apzinot dažādu iesaistīto pušu viedokļus. Rezultātā tiks sagatavoti priekšlikumi sistēmas pārskatīšanai un pilnveidei.
Sagatavots apkopojums par normatīvajos aktos paredzēto kārtību attiecībā uz Latvijas sugu un biotopu ekspertu darbību, tiem sniedzot atzinumus dažādām vajadzībām (dabas aizsardzībai, paredzēto darbību ietekmes vērtēšanai, u.c.).
· Identificētas vājās vietas Latvijas likumdošanas ietvarā un tiesiskajā praksē, analizējot problemātiskus gadījumus atzinumu sagatavošanā (tiesvedības, valsts iestāžu sniegtie viedokļi un informācija dažādu infrastruktūras objektu IVN procesos, u.c.), Veikta SVID analīze esošajai sistēmai.
· Sagatavots apkopojums par citu sugu un biotopu ekspertu lomu un šīs jomās regulējumu citās ES valstīs. Analīzēti Lietuvas, Igaunijas, Zviedrijas un Vācijas tiesību akti ,pieredze, kā arī ES normatīvais ietvars.
· Sagatavotas rekomendācijas Latvijas sugu un biotopu ekspertu darbību regulējošo normatīvo aktu un sistēmas uzlabošanai.

Projekta ietvaros tiks sagatavots izvērsts, faktos un datu analīzē balstīts esošās sugu un biotopu aizsardzības jomas ekspertu sertifikācijas un uzraudzības sistēmas izvērtējums ar izvērtētiem likumdošanas un sistēmas izmaiņu scenārijiem. Šo informāciju projekta sadarbības iestāde – Dabas aizsardzības pārvalde – kā arī par konkrētās jomas likumdošanas izmaiņām atbildīgā Viedās administrācijas un reģionālās attīstības ministrija (un citas projekta aktivitātēs iesaistītās ministrijas) varēs izmantot, lai virzītu pamatotas likumdošanas izmaiņas. Projektam ir liels potenciāls nonākt pie risinājumiem, kas var samazināt administratīvo slogu, veicināt ES Biodaudzveidības stratēģijas 2030 sasniegšanas mērķus, veicināt efektīvāku valsts institūciju administratīvo resursu izmantošanu, un, uzlabojot sugu un biotopu ekspertu atzinumu kvalitāti un sagatavošanas ātrumu, lai uzlabotu situāciju nozarēs, kurām sugu un biotopu ekspertu atzinumi ir svarīgi (atjaunīgie energoresursi, mežsaimniecība, dabas aizsargājamo teritoriju ieviešana, meliorācija, derīgo izrakteņu ieguve, u.c.).



Nākamā VKP sēde – 6.maijs ( notiks KEM)






Sēdes vadītājs							Juris Jātnieks


Sēdes protokolētājs						Ilze Trušinska
2

